

Langusova ulica 4, 1535 Ljubljana T: 01 478 80 00

F: 01 478 81 70

E: gp.mzi@gov.si

www.mzi.gov.si

|  |  |
| --- | --- |
| Številka: 410-8/2025-2430-51 | |
| Ljubljana, 17.10.2025 | |
| EVA | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Predlog za uvrstitev projektov s področja javne železniške infrastrukture v veljavni NRP 2025-2028 – predlog za obravnavo | | | |
| 1. Predlog sklepov vlade: | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 - ZFO-1E in 32/25 - ZJU-1) je Vlada Republike Slovenije dne ……...... sprejela naslednji  SKLEP:   1. V veljavni Načrt razvojnih programov 2025–2028 se skladno s podatki iz priloženih tabel uvrstijo novi projekti:   - 2431-25-0037 Popolna sanacija proge v predoru Semič,  - 2431-25-0039 Sanacija zgornjega ustroja Medvode-Škofja Loka,  - 2431-25-0040 Vgradnja sider Križiški, Jurgovec in Ležeški,  - 2431-25-0041 Zamenjava naprav na progi št. 30 Zidani most,  - 2431-25-0042 Zamenjava kretnic 1 in 2 na postaji Zidani Most,  - 2431-25-0043 Zamenjava kretnic 1 in 2 na postaji Lj. Zalog,  - 2431-25-0044 Zamenjava kretnic 10 in 11 na postaji Grobelno,  - 2431-25-0045 Zamenjava kretnic št. 2, 3 in 4 na postaji Brežice,  - 2431-25-0046 Zamenjava kretnic 2, 3 in 6 na postaji Prestranek,  - 2431-25-0047 Zamenjava kretnic 3, 4 in 5 na postaji Lj. Zalog,  - 2431-25-0048 Zamenjava kretnic št. 11, 12 in 14 na postaji Verd,  - 2431-25-0049 Dopolnitev SV naprave Višnja Gora,  - 2431-25-0050 Popolna zaščita Jelenovega viadukta,  - 2431-25-0051 Nadgradnja sistema GSM-R,  - 2431-25-0052 Obnova drčne zavore Ljubljana Zalog,  - 2431-25-0053 Sanacija proge na odseku Verd-Logatec in  - 2431-25-0054 Obnavljanje JŽI v letu 2025.  Barbara Kolenko Helbl  generalna sekretarka vlade  Priloga:   * Tabele.   Prejmejo:   * Ministrstvo za infrastrukturo, * Direkcija Republike Slovenije za infrastrukturo, * Ministrstvo za finance, * Urad Vlade Republike Slovenije za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Alenka Bratušek, ministrica * Karmen Praprotnik, direktorica Direkcije Republike Slovenije za infrastrukturo, * Alojzij Boh, vodja Sektorja za finance in planiranje, Direkcija Republike Slovenije za infrastrukturo * mag. Suzana Habjanič Gorše, vodja Sektorja za gospodarske javne službe, Direkcija Republike Slovenije za infrastrukturo * Monika Pintar Mesarič, generalna direktorica Direktorata za železnice, žičnice in upravljanje prometa, Ministrstvo za infrastrukturo | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Direkcija RS za infrastrukturo je skladno z Zakonom o železniškem prometu (Uradni list RS, št. 99/15 – uradno prečiščeno besedilo, 30/18 in 82/21, 54/22 – ZUJPP in 18/23 – ZDU-10) med drugim pristojna tudi za opravljanje nalog razvoja javne železniške infrastrukture, strokovno tehničnih, organizacijskih, razvojnih in upravnih nalog s področja gradenj in nadgradenj javne železniške infrastrukture ter tudi za financiranje obveznih gospodarskih javnih služb na področju železniškega prometa.  Vzdrževanje, obratovanje in obnavljanje javne železniške infrastrukture je obvezna gospodarska javna služba, ki se izvaja na podlagi Zakona o železniškem prometu in Uredbe o načinu opravljanja obvezne gospodarske javne službe vzdrževanja, obratovanja in obnavljanja javne železniške infrastrukture (Ur. l. RS, št 81/18). Gospodarsko javno službo opravlja upravljavec na podlagi pogodbe o opravljanju gospodarske javne službe.  Tabela 1: Novi projekti na področju železniške infrastrukture   |  |  |  |  |  | | --- | --- | --- | --- | --- | | **ŠIFRA NRP** | **NAZIV** | **IZHODIŠČNA VREDNOST** | **PLAN 2025** | **PLAN 2026** | | 2431-25-0037 | Popolna sanacija proge v predoru Semič | 4.025.329,70 | 4.025.329,70 | 0,00 | | 2431-25-0039 | Sanacija zgornjega ustroja Medvode-Škofja Loka | 1.456.188,13 | 1.456.188,13 | 0,00 | | 2431-25-0040 | Vgradnja sider Križiški, Jurgovec in Ležeški | 1.032.603,50 | 1.032.603,50 | 0,00 | | 2431-25-0041 | Zamenjava naprav na progi št. 30 Zidani most | 1.974.821,00 | 1.027.410,50 | 947.410,50 | | 2431-25-0042 | Zamenjava kretnic 1 in 2 na postaji Zidani Most | 661.000,00 | 661.000,00 | 0,00 | | 2431-25-0043 | Zamenjava kretnic 1 in 2 na postaji Lj. Zalog | 865.000,00 | 865.000,00 | 0,00 | | 2431-25-0044 | Zamenjava kretnic 10 in 11 na postaji Grobelno | 626.000,00 | 626.000,00 | 0,00 | | 2431-25-0045 | Zamenjava kretnic št. 2, 3 in 4 na postaji Brežice | 862.000,00 | 862.000,00 | 0,00 | | 2431-25-0046 | Zamenjava kretnic 2, 3 in 6 na postaji Prestranek | 1.182.000,00 | 1.182.000,00 | 0,00 | | 2431-25-0047 | Zamenjava kretnic 3, 4 in 5 na postaji Lj. Zalog | 938.000,00 | 938.000,00 | 0,00 | | 2431-25-0048 | Zamenjava kretnic št. 11, 12 in 14 na postaji Verd | 1.009.000,00 | 1.009.000,00 | 0,00 | | 2431-25-0049 | Dopolnitev SV naprave Višnja Gora | 1.574.267,00 | 787.133,50 | 787.133,50 | | 2431-25-0050 | Popolna zaščita Jelenovega viadukta | 9.401.888,95 | 400.008,95 | 9.001.880,00 | | 2431-25-0051 | Nadgradnja sistema GSM-R | 981.428,37 | 409.884,67 | 571.543,70 | | 2431-25-0052 | Obnova drčne zavore Ljubljana Zalog | 840.974,50 | 420.487,25 | 420.487,25 | | 2431-25-0053 | Sanacija proge na odseku Verd-Logatec | 44.768.669,80 | 44.168.669,80 | 600.000,00 | | 2431-25-0054 | Obnavljanje JŽI v letu 2025 | 3.790.720,39 | 3.790.720,39 | 0,00 | |  | **Skupaj:** | **75.989.891,34** | **63.661.436,39** | **12.328.454,95** | |  | **DRSI:** |  | **34.398.787,74** | **8.000.000,00** | |  | **Ostali viri (uporabnina):** |  | **29.262.648,65** | **4.328.454,95** |   Nujnost izvedbe obnovitvenih del je pogojena z infrastrukturno dotrajanimi odseki železniški prog, ki se kažejo v dotrajanosti materialov zgornjega ustroja, kot uničena in zdrobljena tirna greda, na več mestih so blatna mesta, kar vpliva na stabilnost tira, ipd… Sanacija objektov z izvedbo rednih vzdrževalnih del zaradi dotrajanosti ni več možna, na posameznih mestih je potrebna celovita sanacija zgornjega in spodnjega ustroja. Za zagotavljanje varnosti železniškega prometa je potrebno stanje objektov čim prej sanirati, v nasprotnem primeru bo potrebno uvesti ukrepe vpeljave počasne vožnje oziroma obravnavani odsek in tir zapreti za odvijanje železniškega prometa. Na omrežju železniških prog v RS je namreč še vedno veliko nenadgrajenih in neobnovljenih odsekov prog, katerih stanje se zaradi pretečenih normalnih eksploatacijskih dob rapidno poslabšuje. Na podlagi zagotavljanja proračunskih finančnih sredstev na področju investicijskega vzdrževanja JŽI bo nivo objektov zgornjega in spodnjega ustroja železniških prog ter SV, TK in EE naprav ostal na nivoju, ki še zagotavlja varnost in urejenost železniškega prometa. | | | | | |
| 6. Presoja posledic za: | | | | | |
| a) | | javnofinančna sredstva nad 40.000 EUR v tekočem in naslednjih treh letih | | **DA**/NE | |
| b) | | usklajenost slovenskega pravnega reda s pravnim redom Evropske unije | | DA/**NE** | |
| c) | | administrativne posledice | | DA/**NE** | |
| č) | | gospodarstvo, zlasti mala in srednja podjetja ter konkurenčnost podjetij | | DA/**NE** | |
| d) | | okolje, vključno s prostorskimi in varstvenimi vidiki | | **DA**/NE | |
| e) | | socialno področje | | **DA**/NE | |
| f) | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** | |
| 7.a Predstavitev ocene finančnih posledic nad 40.000 EUR: | | | | | |

|  |  |  |  |  |  |  |
| --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | |
|  | | | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov | | |  |  |  |  |
| Predvideno povečanje (+) ali zmanjšanje (**–**) odhodkov državnega proračuna | | |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov | | |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  |  |  |  |
| II. Finančne posledice za državni proračun | | | | | | |
| II.a Pravice porabe za izvedbo predlaganih rešitev so zagotovljene: | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | | | Znesek za tekoče leto (t) | Znesek za  t + 1 |
| Direkcija RS za infrastrukturo | 2431-25-0037 Popolna sanacija proge v predoru Semič | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0039 Sanacija zgornjega ustroja Medvode-Škofja Loka | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0040 Vgradnja sider Križiški, Jurgovec in Ležeški | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0041 Zamenjava naprav na progi št. 30 Zidani most | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0042 Zamenjava kretnic 1 in 2 na postaji Zidani Most | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0043 Zamenjava kretnic 1 in 2 na postaji Lj. Zalog | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0044 Zamenjava kretnic 10 in 11 na postaji Grobelno | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0045 Zamenjava kretnic št. 2, 3 in 4 na postaji Brežice | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0046 Zamenjava kretnic 2, 3 in 6 na postaji Prestranek | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0047 Zamenjava kretnic 3, 4 in 5 na postaji Lj. Zalog | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0048 Zamenjava kretnic št. 11, 12 in 14 na postaji Verd | 153207  Javna železniška infrastruktura - namenski vir obratovanje JŽI | | | 0,00  EUR | 0,00  EUR |
| Direkcija RS za infrastrukturo | 2431-25-0049 Dopolnitev SV naprave Višnja Gora | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0050 Popolna zaščita viadukta | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0050 Popolna zaščita Jelenovega viadukta | 153192  Vzdrževanje železniške infrastrukture | | | 0,00  EUR | 0,00  EUR |
| Direkcija RS za infrastrukturo | 2431-25-0051 Nadgradnja sistema GSM-R | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0052 Obnova drčne zavore Ljubljana Zalog | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0053 Sanacija proge na odseku Verd-Logatec | 153207  Javna železniška infrastruktura - namenski vir | | | 0,00  EUR | 0,00  EUR |
| Direkcija RS za infrastrukturo | 2431-25-0053 Sanacija proge na odseku Verd-Logatec | 153192  Vzdrževanje železniške infrastrukture | | | 0,00  EUR | 0,00  EUR |
| Direkcija RS za infrastrukturo | 2431-25-0054 Obnavljanje JŽI v letu 2025 | 153207  Javna železniška infrastruktura - namenski vir | | | 0,00  EUR | 0,00  EUR |
| SKUPAJ | | | | | **0,00**  **EUR** | 0,00EUR |
| II.b Manjkajoče pravice porabe bodo zagotovljene s prerazporeditvijo: | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | | | Znesek za tekoče leto (t) | Znesek za  t + 1 |
| Direkcija RS za infrastrukturo | 2431-20-0001 Obnavljanje železniške infrastrukture 2021-2025 | 153207  Javna železniška infrastruktura - namenski vir | | | 28.000.000,00 EUR | 0,00 EUR |
| Direkcija RS za infrastrukturo | 2431-20-0001 Obnavljanje železniške infrastrukture 2021-2025 | 153192 -Vzdrževanje železniške infrastrukture | | | 5.206.021,15 EUR | 8.000.000,00 EUR |
| Drugi viri |  | Uporabnina | | | 29.262.648,65 EUR | 4.328.454,95 EUR |
| SKUPAJ | | | | | 63.661.436,39 EUR | **12.328.454,95 EUR** |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | |
| Novi prihodki | | Znesek za tekoče leto (t) | | | Znesek za t + 1 | |
|  | |  | | |  | |
| SKUPAJ | |  | | |  | |
| **OBRAZLOŽITEV:**  \* Integralna sredstva za obnove JŽI bodo zagotovljena z razporeditvijo iz evidenčnega projekta 2431-20-0001 »Obnavljanje železniške infrastrukture 2021-2030« s proračunske postavke 153192 »Vzdrževanje železniške infrastrukture«. Namenska sredstva bodo zagotovljena iz naslova letne dajatve za uporabo vozil v cestnem prometu in/ali koncesijske dajatve Luke Koper, d. d., ki pripadajo proračunu Republike Slovenije na podlagi 2. člena Zakona o zagotavljanju sredstev za investicije v prometno infrastrukturo in se uporabljajo za financiranje investicij in vzdrževanje prometne infrastrukture. Pri tem se skupni obseg načrtovane porabe iz naslova namenskih sredstev za leto 2025 ne bo povečal, saj se sorazmerno znižuje plan na evidenčnem projektu 2431-20-0001 »Obnavljanje železniške infrastrukture 2021-2030«.  Preostala sredstva za financiranje obnov se zagotavljajo iz uporabnine. Uporabnina je namenjena kritju stroškov opravljanja dejavnosti upravljavca. | | | | | | |
| 7.b Predstavitev ocene finančnih posledic pod 40.000 EUR:  / | | | | | | |
| **8. Predstavitev sodelovanja z združenji občin:** | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | **DA**/NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE** | | | | | | |
| **9. Predstavitev sodelovanja javnosti:** | | | | | | |
| Gradivo je bilo predhodno objavljeno na spletni strani predlagatelja: | | | | | DA/**NE** | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | DA/**NE** | |
| **11. Gradivo je uvrščeno v delovni program vlade:** | | | | | DA/**NE** | |
| mag. Alenka Bratušek  MINISTRICA | | | | | | |

PRILOGI:

* + Priloga 1: Obrazložitev,
  + Priloga 2: Tabele.

**PRILOGA 1 – Obrazložitev**

1. **UVRSTITEV NOVIH PROJEKTOV V VELJAVNI NAČRT RAZVOJNIH PROGRAMOV**

**• 2431-25-0037 Popolna sanacija proge v predoru Semič**

Zgornji ustroj proge v predoru Semič na progi št. 80 d.m.-Metlika-Ljubljana je v slabem stanju, po njem pa poteka dnevni promet preko 20 tovornih in potniških vlakov. Na odseku Metlika-Novo mesto, kjer se nahaja predor Semič, se letno prepelje preko 20.000 bruto ton oz. preko 9.000 neto ton tovora. Slaba stabilnost tira je posledica zablatene tirne grede. V okviru projekta je predvidena popolna sanacija zgornjega ustroja proge v predoru Semič na progi št. 80 d. m.-Metlika-Ljubljana od km 56+600 do km 58+800, ki obsega izkop tirne grede in zamenjavo tirne grede, dotrajanih pragov, pritrdilnega materiala in tirnic z novim materialom sistema 49E1.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjava tirne grede ter dotrajanih pragov, pritrdilnega materiala in tirnic z novim materialom v skupni dolžini 2.200 m.

* **2431-25-0039 Sanacija zgornjega ustroja Medvode-Škofja Loka**

Odsek Medvode-Škofja Loka na glavni železniški progi št. 20 Ljubljana-Jesenice-d.m. je v slabem stanju, po njem pa poteka dnevni promet preko 71 tovornih in potniških vlakov. Na odseku se letno prepelje preko 8,2 mio bruto ton oz. 4,3 mio neto ton. Slaba stabilnost tira je posledica zablatene tirne grede. Pragi so trhli in potrebni zamenjave. V okviru predlaganega projekta je predvidena delna sanacija zgornjega ustroja z zamenjavo tirne grede na odseku Medvode-Škofja Loka, od km 582+000 do km 582+730 in od km 584+970 do km 585+444 (skupaj 1.204 m) na progi št. 20 Ljubljana-Jesenice-d.m.. V okviru sanacije se v celoti zamenja tirno gredo, prage in pritrdilni material z novim.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi.Cilj projekta je delna obnova tira v dolžini 1.204 m na odseku Medvode-Škofja Loka na glavni železniški progi št. 20 Ljubljana-Jesenice-d.m

**• 2431-25-0040 Vgradnja sider Križiški, Jurgovec in Ležeški**

Na glavni železniški progi št. 50 Ljubljana-Sežana-d.m. se nahajajo trije predori, in sicer predor Križiški (dolžine 326 m), predor Jurgovec (dolžine 285 m) in predor Ležeški (dolžine 360 m). Vsi predori so v uporabi od leta 1857. V okviru predlaganega projekta bo potekala obnova spodnjega ustroja proge, in sicer vgradnja sider v predorih Križiški, Jurgovec in Ležeški na progi št. 50 LjubljanaSežana-d.m. na območju desnega tira. Dela so načrtovana v enem terminu, in sicer v času 20-dnevne zapore desnega tira, kar bo omogočilo sočasno izvajanje del na desni strani vseh treh predorov. Izvedena bodo naslednja dela: stabilizacija labilnih odsekov, odstranjevanje brizganega betona, ki je načet, vzpostavitev novega merskega sistema, zaščita glav sider ter čiščenje predorov. Z vgradnjo sider v predorih Križiški, Jurgovec in Ležeški na progi št. 50 Ljubljana-Sežanad.m., bo nivo spodnjega ustroja ostal na nivoju, ki zagotavlja varnost in urejenost železniškega prometa. Ohranila se bo normalna obratovalna sposobnost proge, zagotovil se bo visok nivo varnosti železniškega prometa ter znižali se bodo stroški vzdrževanja.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi.Cilj projekta je vgradnja sider v predorih Križiški, Jurgovec in Ležeški na progi št. 50 Ljubljana-Sežana-d.m..

**• 2431-25-0041 Zamenjava naprav na progi št. 30 Zidani most**

Stanje vozne mreže na odseku proge št. 30 Zidani Most-Šentilj-d.m., na delu med postajami Celje-Šentjur, Šentjur-Grobelno in Grobelno-Ponikva, je izredno slabo. Nosilci vozne mreže, izolacija voznih vodov, zatezne naprave, vozni vodi ter napajalni vod so zelo stari in posledično iztrošeni. Zato je nujno potrebna obnova vozne mreže. V sklopu projekta je tako predvidena kompletna zamenjava obstoječega voznega voda na izbranih odsekih odprte proge in postajah, kjer je obstoječa oprema zaradi starosti, obrabe ali neustreznosti za sodobne obremenitve postala nezanesljiva in neekonomična za nadaljnjo uporabo. Skupna dolžina predvidene obnove znaša 20,11 km. Z obnovo se bo povečala zanesljivost obratovanja stabilnih naprav električne vleke, povečala razpoložljivost stabilnih naprav električne vleke, zmanjšalo se bo število izrednih dogodkov ter podaljšala življenjska doba voznega omrežja.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjava dotrajanega voznega voda na železniški progi št. 30 Zidani Most Šentilj-d.m., in sicer na naslednjih odsekih: Celje-Šentjur, Šentjur- Grobelno in Grobelno-Ponikva ter na postajah Rače in Šentjur.

**• 2431-25-0042 Zamenjava kretnic 1 in 2 na postaji Zidani Most**

Postaja Zidani Most je cepna postaja na glavni progi št. 10 d.m.-Dobova-Ljubljana za glavno progo Zidani Most-Šentilj-d.m. G30 in za glavno progo G14. Kretnici št. 1 in 2 na železniški postaji Zidani Most sta bili vgrajeni leta 1989. Kretniški jekleni deli in pragovi so v zelo slabem stanju. Zaradi zablatene tirne grede in nenosilnosti spodnjega ustroja, je zelo slaba stabilnost tira na območju kretnice, kretniških in tirnih zvez. V okviru predlaganega projekta je tako predvidena kompletna zamenjava kretnic št. 1 in 2 na postaji Zidani Most, vključno z odstranitvijo delno zablatene tirne grede in vgradnjo tamponskega sloja ter nove gramozne grede. Z zamenjavo kretnic št. 1 in 2 na postaji Zidani Most, bo nivo zgornjega ustroja ostal na nivoju, ki zagotavlja varnost in urejenost železniškega prometa.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati dve obstoječi kretnici z novimi na postaji Zidani Most.

**• 2431-25-0043 Zamenjava kretnic 1 in 2 na postaji Lj. Zalog**

Postaja Ljubljana Zalog leži na glavni dvotirni elektrificirani progi d.m.-Dobova-Ljubljana. Kretnici št. 1 in 2 na železniški postaji Ljubljana Zalog sta bili vgrajeni leta 1989. Kretniški jekleni deli in pragovi so v zelo slabem stanju. Zaradi zablatene tirne grede in nenosilnosti spodnjega ustroja, je zelo slaba stabilnost tira na območju kretnice, kretniških in tirnih zvez. V okviru predlaganega projekta je tako predvidena kompletna zamenjava kretnic št. 1 in 2 na postaji Ljubljana Zalog, vključno z odstranitvijo delno zablatene tirne grede in vgradnjo tamponskega sloja debeline 50 cm ter nove gramozne grede. Z zamenjavo kretnic bo nivo zgornjega ustroja ostal na nivoju, ki zagotavlja varnost in urejenost železniškega prometa.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati dve obstoječi kretnici z novimi na postaji Ljubljana Zalog.

**• 2431-25-0044 Zamenjava kretnic 10 in 11 na postaji Grobelno**

Postaja Grobelno leži v km 541+058 na desni strani glavne dvotirne elektrificirane proge Zidani Most-Maribor in v km 063+442 na desni strani enotirne regionalne proge d.m.-Rogatec-Grobelno. Kretnici št. 10 in 11 se nahajata na glavnem prevoznem tiru št. 1 postaje Grobelno in sta bili vgrajeni leta 1993. V okviru predlaganega projekta je tako predvidena kompletna zamenjava kretnic št. 10 in 11 na postaji na postaji Grobelno, vključno z odstranitvijo delno zablatene tirne grede in vgradnjo tamponskega sloja ter nove gramozne grede. Z zamenjavo kretnic bo nivo zgornjega ustroja ostal na nivoju, ki zagotavlja varnost in urejenost železniškega prometa.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati dve obstoječi kretnici z novimi na postaji Grobelno..

**• 2431-25-0045 Zamenjava kretnic št. 2, 3 in 4 na postaji Brežice**

Postaja Brežice se nahaja na glavni dvotirni progi št. 10 d.m.-Dobova-Ljubljana. Promet vlakov na odseku proge Dobova-Zidani Most je desnostranski. Kretnice št. 2, 3 in 4 na železniški postaji Brežice so bile vgrajene leta 1986. Kretniški jekleni deli in pragovi so v zelo slabem stanju. Zaradi zablatene tirne grede in nenosilnosti spodnjega ustroja, je zelo slaba stabilnost tira na območju kretnice, kretniških in tirnih zvez. V okviru predlaganega projekta je tako predvidena kompletna zamenjava kretnic št. 2, 3 in 4 na postaji Brežice, vključno z odstranitvijo delno zablatene tirne grede in vgradnjo tamponskega sloja ter nove gramozne grede. Z zamenjavo kretnic bo nivo zgornjega ustroja ostal na nivoju, ki zagotavlja varnost in urejenost železniškega prometa..

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati tri kretnice z novimi na postaji Brežice.

**• 2431-25-0046 Zamenjava kretnic 2, 3 in 6 na postaji Prestranek**

Postaja Prestranek se nahaja na dvotirni, elektrificirani, glavni progi št. 50: Ljubljana-Sežana-d.m.. Jekleni deli in pragovi na obstoječih kretnicah št. 2, 3 in 6 so v zelo slabem stanju. Kretnica št. 2 je bila vgrajena leta 1991, kretnica št. 3 je bila vgrajena leta 1969 in kretnica št. 6 je bila vgrajena leta 1981. Zaradi zablatene tirne grede in nenosilnosti spodnjega ustroja, je zelo slaba stabilnost tira na območju kretnice, kretniških in tirnih zvez. V okviru predlaganega projekta je tako predvidena kompletna zamenjava kretnic št. 2, 3 in 6 na postaji Prestranek, vključno z odstranitvijo delno zablatene tirne grede in vgradnjo tamponskega sloja ter nove gramozne grede. Z zamenjavo kretnic bo nivo zgornjega ustroja ostal na nivoju, ki zagotavlja varnost in urejenost železniškega prometa.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati tri kretnice z novimi na postaji Prestranek.

**• 2431-25-0047 Zamenjava kretnic 3, 4 in 5 na postaji Lj. Zalog**

Postaja Ljubljana Zalog leži na glavni dvotirni elektrificirani progi d.m.-Dobova-Ljubljana. Kretnici št. 3 in 4 na železniški postaji Lj. Zalog sta bili vgrajeni leta 1988, kretnica št. 5 pa leta 1990. Kretniški jekleni deli in pragovi so v zelo slabem stanju. Zaradi zablatene tirne grede in nenosilnosti spodnjega ustroja, je zelo slaba stabilnost tira na območju kretnice, kretniških in tirnih zvez. V okviru predlaganega projekta je tako predvidena kompletna zamenjava kretnice št. 3, 4 in 5 na postaji Ljubljana Zalog, vključno z odstranitvijo delno zablatene tirne grede in vgradnjo tamponskega sloja ter nove gramozne grede. Z zamenjavo kretnic bo nivo zgornjega ustroja ostal na nivoju, ki zagotavlja varnost in urejenost železniškega prometa.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati tri obstoječe kretnice z novimi na postaji Ljubljana Zalog.

**• 2431-25-0048 Zamenjava kretnic št. 11, 12 in 14 na postaji Verd**

Postaja Verd se nahaja na dvotirni, elektrificirani, glavni progi št. 50 Ljubljana-Sežana-d.m.. Kretnice št. 11, 12 in 14 na železniški postaji Verd so bile vgrajene leta 1999. Kretniški jekleni deli in pragovi so v zelo slabem stanju. Zaradi zablatene tirne grede in nenosilnosti spodnjega ustroja, je zelo slaba stabilnost tira na območju kretnice, kretniških in tirnih zvez. V okviru predlaganega projekta je tako predvidena kompletna zamenjava kretnice št. 11, 12 in 14 na postaji Verd, vključno z odstranitvijo delno zablatene tirne grede in vgradnjo tamponskega sloja ter nove gramozne grede. Z zamenjavo kretnic bo nivo zgornjega ustroja ostal na nivoju, ki zagotavlja varnost in urejenost železniškega prometa.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je zamenjati tri obstoječe kretnice z novimi na postaji Verd.

* **2431-25-0049 Dopolnitev SV naprave Višnja Gora**

Železniška postaja Višnja Gora se nahaja v km 122,3 na enotirni regionalni železniški progi št. 80 d.m.-Metlika-Ljubljana in je opremljena z zastarelo elektro-mehansko signalnovarnostno napravo. Obstoječa signalnovarnostna naprava zaradi svoje zastarelosti predstavlja večje tveganje za motnje in izpade ter povzroča višje stroške vzdrževanja. V okviru projekta je predvideno, da se bo zastarela elektro-mehanska signalnovarnostna naprava na postaji Višnja Gora zamenjala z novejšo elektro-relejno signalnovarnostno (ERSV) napravo, ki se bo upravljala lokalno preko nove postavljalne mize, nameščene v prometnem uradu postaje Višnja Gora. Novejša postajna signalnovarnostna naprava bo omogočala tudi nadaljnjo nadgradnjo s sistemom daljinskega vodenja in nadgradnjo na sistem medpostajne odvisnosti (MO) s sosednjima postajama: MO Višnja Gora-Ivančna Gorica in MO Višnja Gora-Grosuplje. Z novejšo signalnovarnostno napravo na postaji Višnja Gora bodo zavarovane vlakovne vozne poti po drugem in tretjem postajnem tiru, vgrajen pa bo tudi sistem, ki bo omogočal avtomatski prevozni režim (APR) vlakov. Predvidena maksimalna hitrost vlakov bo 100 km/h.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je dopolnitev signalnovarnostne naprave na postaji Višnja Gora z zamenjavo tehnologije. Obstoječa elektro-mehanska signalnovarnostna naprava bo zamenjana z novejšo, elektro-relejno, hkrati pa bo v novo signalnovarnostno napravo dodatno vključeno zavarovanje in nadzor obstoječega nivojskega prehoda "NPr DK 122,0 Višnja Gora".

* **2431-25-0050 Popolna zaščita Jelenovega viadukta**

"Jelenov viadukt" se nahaja na progi št. 50 Ljubljana-Sežana-d.m. v km 591+087 med postajama Borovnica in Verd in je bil zgrajen v času gradnje Južne železnice proti Trstu, v letih med 1849 in 1857. Objekt je bil v preteklosti deležen večih sanacijskih posegov, najobsežnejša dokumentirana sanacija je potekala med leti 1956 in 1962. Po opravljenih pregledih in meritvah upravljavca SŽ-Infrastruktura, je bilo ugotovljeno, da je objekt kot celota v slabem stanju, predvsem prekladna konstrukcija, pri kateri so se pojavile nove razpoke v obokih. V okviru projekta je tako predvidena obnova spodnjega in zgornjega ustroja javne železniške infrastrukture, in sicer popolna zaščita viadukta v km 591+087 na progi št. 50 Ljubljana-Sežana-d.m.. Sanacija Jelenovega viadukta bo zajemala sanacijo zgornjega in spodnjega ustroja za zagotovitev kategorije D3 ter ureditev obstoječe opečnate in kamnite premostitvene konstrukcije. Predvidena je tudi elektrifikacija vgrajene trapezne kretniške zveze, prestavitev in zaščita obstoječih signalnovarnostnih in telekomunikacijskih kablov ter vzpostavitev novega prometnega mesta.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je popolna zaščita viadukta v km 591+087 na progi št. 50 Ljubljana-Sežana-d.m., sanacija zgornjega in spodnjega ustroja za zagotovitev kategorije D3 ter ureditev obstoječe opečnate in kamnite premostitvene konstrukcije.

* **2431-25-0051 Nadgradnja sistema GSM-R**

V okviru predlaganega projekta se bo izvedla nadgradnja sistema GSM-R, in sicer zamenjala se bo strojna in programska oprema BBRC (Black Box Recording Center) in izvedla se bo programska nadgradnja v GSM-R omrežju. Projekt predvideva zamenjavo strojne opreme, ustrezno posodobitev oziroma zamenjavo obstoječe programske opreme (različica 3.12) z novo različico, uvedbo novih funkcionalnosti za snemanje, arhiviranje, nadzor in upravljanje komunikacij v železniškem komunikacijskem omrežju GSM-R, integracijo z obstoječimi sistemi ter zagotavljanje funkcionalnosti nadzora, varnostnega kopiranja in centralnega arhiviranja. Dela v okviru predlagane nadgradnje bodo potekala na strojni opremi na lokaciji centralne postavljalnice (CP) Ljubljana.

Namen projekta je zagotoviti oziroma ohranjati tehnološko in varnostno ustrezno rešitev za snemanje in arhiviranje komunikacij v omrežju GSM-R, ki bo skladna s sodobnimi standardi, podprta s strani proizvajalca ter pripravljena na dolgoročne potrebe v železniškem prometu. Cilj projekta je zamenjava zastarele opreme, zagotovitev podpore za sodobne varnostne standarde ter uskladitev z nacionalnimi in evropskimi predpisi.

* **2431-25-0052 Obnova drčne zavore Ljubljana Zalog**

Ranžirna postaja Ljubljana Zalog se nahaja na glavni železniški progi št. 10 d.m.-Dobova-Ljubljana. Postaja Ljubljana Zalog je edina ranžirna postaja v Sloveniji, ki uporablja drčne naprave za ranžiranje tovornih vagonov. Hidravlična centrala s cevovodi, ki predstavlja ključen element same drčne naprave, je stara ter iztrošena. V primeru okvare predstavlja veliko tveganje za razlitje hidravličnega olja ter daljšo prekinitev avtomatskega in ročnega ranžiranja vlakov. V okviru projekta je predvidena dopolnitev centrale z novo krmilno elektroniko in novimi dodatnimi indikatorji delovanja centrale (manometer po posameznih enotah, temperatura olja itd.).

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je celovita obnova hidravlične centrale za namen delovanja drčnih zavor na železniški ranžirni postaji Zalog v Ljubljani.

* **2431-25-0053 Sanacija proge na odseku Verd-Logatec**

Obstoječa železniška infrastruktura na obravnavanem odseku je bila zgrajena leta 1985 (levi tir) oziroma leta 1981 (desni tir) in se od takrat ni bistveno posodabljala. Večji deli proge presegajo življenjsko dobo, predvideno za posamezne sestavne elemente, kar vpliva na zanesljivost, varnost prometnega omrežja in daljše potovalne čase. Počasne vožnje na obravnavanem odseku povzročajo zamude vlakov, nestabilni vozni red in nekonkurenčnost v potniškem in tovornem prometu. Slabo stanje proge je posledica slabe stabilnosti tira, nestabilnega spodnjega ustroja in zablatene tirne grede, dotrajanih pragov, obrabe tirnic in pritrdilnega materiala.

V okviru projekta se bo izvedla obnova desnega tira D50 Verd-Logatec od km 598.001 do km 606.680 v dolžini 8.679 m, obnova levega tira L50 na enakem odseku proge od km 597.996 do km 606.651 v dolžini 8.655 m, ureditev tira št. 4 na postaji Verd od km 597.276 do km 597.968 v dolžini 692 m ter tira št. 3 od km 597.277 do km 597.888 v dolžini 611 m prav tako na postaji Verd. Obnova zajema popolno sanacijo zgornjega ustroja proge, kar zajema zamenjavo obstoječe tirne grede in vgradnjo novega tirnega sistema 60E1 na lesenih pragih s SKL 12 pritrditvijo ter delno sanacijo spodnjega ustroja proge, kar zajema sanacijo robnih vencev na premostitvenih objektih in podpornih zidovih, vgradnjo novih ograj na premostitvenih objektih in podpornih zidovih ter ureditev dveh nivojskih prehodov.

Namen projekta je ohranjanje normalne obratovalne sposobnosti elementov javne železniške infrastrukture, zagotavljanje visokega nivoja varnosti železniškega prometa ter znižanje stroškov vzdrževanja po obnovi. Cilj projekta je popolna sanacija zgornjega ustroja proge na odseku Verd-Logatec.

* **2431-25-0054 Obnavljanje JŽI v letu 2025**

Zaradi zastarelosti in iztrošenosti sestavnih delov JŽI se na njih pojavljajo mesta oz. odseki, ki so nujno potrebni obnove. Določitev takšnih mest oz. odsekov se ugotavlja z merilnim vlakom. V določenih primerih je obnovo potrebno izvesti v zelo kratkem času zaradi odstopanja toleranc zgornjega in spodnjega ustroja železniških prog, tirov, objektov, signalnovarnostnih, telekomunikacijskih in elektroenergetskih naprav. Izvedba projekta je potrebna, da se na zgornjem ustroju železniških prog ne bodo pojavljale napake na geometrijskih elementih tira, kot so prekoračena dovoljena obraba tirnic, prekoračene dovoljene tirne širine, prekoračene dovoljene napake na kretnicah, nestabilnost tirov, kar ima za posledico nedovoljene vrednosti vegavosti tirov, ki neposredno vpliva na varnost prometa, in pojavljanje napak v nadvišanju tirov, ter ne bo prišlo do uvajanja počasnih voženj in zaprtja tirov ali odsekov železniških prog; da na spodnjem ustroju železniških prog ne bo prihajalo do zmanjšanja nosilnosti oziroma sprememb kategorije železniških prog; da se ne bo povečalo število izpadov signalnovarnostnih sistemov in posledično zmanjšala prepustnost določenih železniških prog, razpoložljivost JŽI in stopnja varnosti železniškega prometa; da se na telekomunikacijskih sistemih ne bo povečalo število napak, zmanjšala kakovost storitev, ki jih omogočajo ti sistemi ter posledično poslabšala urejenost in varnost železniškega prometa; da se ne bo povečala verjetnost nastanka poškodb na elektroenergetskih napravah in sistemih (omenjene poškodbe namreč zmanjšujejo razpoložljivost JŽI, zaradi njih lahko pride do okrnitve električne vleke); da objekti JŽI ne bodo podvrženi nadaljnjemu propadanju (z nekaterih objektov je treba odstraniti dotrajane azbestne kritine, nekatere objekte je potrebno priključiti na javno kanalizacijsko omrežje, stavbno pohištvo, ki je v slabem stanju, je potrebno zamenjati, s čimer se bodo zmanjšali stroški ogrevanja). S predlaganim obsegom obnavljanj v letu 2024 bo nivo objektov zgornjega in spodnjega ustroja železniških prog ter SV, TK in EE naprav ostal na nivoju, ki še zagotavlja varnost in urejenost železniškega prometa, zagotovila se bo odprava inšpekcijskih odločb ter preventivno vplivalo na izdajo novih inšpekcijskih odločb ter uvedbo počasnih voženj, zaprtje tirov ali odsekov prog na najbolj kritičnih mestih.

Namen projekta je ohranjanje normalne obratovalne sposobnosti elementov javne železniške infrastrukture (JŽI), zagotavljanje visokega nivoja varnosti železniškega prometa, povečanje razpoložljivosti javne železniške infrastrukture ter znižanje stroškov vzdrževanja po obnovi. Cilj projekta je obnovitev posameznih delov zgornjega in spodnjega ustroja javne železniške infrastrukture, obnovitev stavb, signalnovarnostnih, telekomunikacijskih in elektroenergetskih naprav. V programski projekt je vključenih 47 manjših projektov.

**PRILOGA 2: Tabele**















































